




ANSETTELSESAVTALE
mellom
Selskap

(Selskapet)
og
Navn

(Arbeidstakeren)
(heretter omtalt som Ansettelsesavtalen)

Arbeidsforhold
Arbeidstakeren ansettes hos Selskapet med tiltredelse dato. De vilkår og betingelser som gjelder i arbeidsforholdet er inntatt i denne Ansettelsesavtalen og i Vedlegg 1. I Vedlegg 1 har Selskapet inkludert lovpålagt informasjon som gjelder ved oppstart av arbeidsforholdet. 
Denne Ansettelsesavtalen søker å fremme Arbeidstakerens karriereutvikling over tid og legge til rette for et langsiktig arbeidsforhold med innebygd fleksibilitet. Partene erkjenner at arbeidslivet er i stadig utvikling og krever fleksibilitet. Det vil kunne skje endringer i rapporteringslinjer, personalledelse, avdeling/organisasjonstilknytning, stilling, arbeidsoppgaver, ansvar mv.
Arbeidstakeren plikter, så langt det er av betydning for arbeidsforholdet, å holde seg oppdatert på og følge de til enhver tid gjeldende regler for Selskapet, enten disse følger av lover, forskrifter, interne policyer, retningslinjer eller instrukser mv. gitt av Selskapet.
Selskapet inngår i et konsern. Med konsernet menes i denne Ansettelsesavtalen alle selskap som inngår i Selskap-konsernet, uten hensyn til om selskapene er norske eller utenlandske (Konsernet).
Nedenfor følger vilkår og bestemmelser som gjelder ved oppstart av arbeidsforholdet. Endringer i vilkår og bestemmelser kan skje i henhold til Ansettelsesavtalen, jf. særlig punkt 1.2 ovenfor, eller som følge av nye lover eller forskrifter.
Arbeidsoppgaver og ansvar
For tiden innebærer arbeidsforholdet at Arbeidstakeren skal utføre følgende arbeidsoppgaver: overordnet beskrivelse av oppgaver og ansvar. 
Arbeidsforholdet krever Arbeidstakerens fulle oppmerksomhet og arbeidskapasitet. Arbeidstakeren kan ikke påta seg annet arbeid, verv eller oppdrag – heller ikke ulønnede – med mindre det er innhentet skriftlig forhåndssamtykke fra Selskapet. Selskapet vet om og aksepterer at Arbeidstakeren innehar følgende verv og oppdrag som listet opp i Vedlegg 2. Listen kan endres av Selskapet med rimelig varsel.
Arbeidstakeren kan, som en del av ansettelsen, bli bedt om å ha styreverv, deltakelse i komiteer, rådgivende organer, utføre arbeid for andre selskaper i Konsernet og lignende. Arbeidstakeren må følge de instrukser som gjelder, i tillegg til Selskapets til enhver tid gjeldende instrukser, etiske retningslinjer mv. Slike funksjoner eller styreverv mv. utgjør en naturlig del av Arbeidstakerens arbeidsoppgaver og honoreres ikke særskilt. Eventuelt arbeid for andre selskaper i Konsernet vil ikke gi Arbeidstakeren noen rett til ansettelse der. Arbeidstakeren kan kreve at det foreligger styreansvarsforsikring for styreverv innenfor Konsernet.
Arbeidstid 
[bookmark: _Hlk170740765]Arbeidstakeren skal følge den til enhver tid gjeldende arbeidstidsordning i Selskapet. For tiden er alminnelig arbeidstid mandag til fredag fra kl. 08:00 til 16:00 inkludert en halvtimes lunsjpause. Alminnelig arbeidstid per uke er 37,5 timer.
Arbeidstakeren er ansatt i en ledende/særlig uavhengig stilling, jf. arbeidsmiljøloven § 10‑12 (2). Det innebærer at arbeidsmiljølovens regler om arbeidstid ikke gjelder, med unntak av kravet til et fullt forsvarlig arbeidsmiljø. Arbeid utover alminnelig arbeidstid, samt nødvendig reisevirksomhet, må påregnes. Det gjelder ingen rett til overtidsgodtgjørelse.
Arbeidssted
Arbeidssted er for tiden hovedsakelig ved sted. Selskapet kan endre arbeidsstedet.  
Lønn
Ved tiltredelse er Arbeidstakerens ordinære årslønn NOK beløp. Lønnen vurderes første gang dato og år, og deretter hvert år pr. 1. januar.
Arbeidstakeren skal kontrollere at alle utbetalinger fra Selskapet er riktige og skal informere Selskapet om eventuelle feil. Partene er enige om at feil skal rettes opp og at Arbeidstakeren ikke har rett til å beholde for mye utbetalt lønn eller andre ytelser. Arbeidstakeren forplikter seg til å inngå en avtale om tilbakebetaling dersom det oppstår feil. Tilbakebetaling skal primært skje gjennom trekk i lønn og avtalen skal ta hensyn til hva Arbeidstakeren med rimelighet trenger for å forsørge seg og sin husstand. 
Opphør 
Ansettelsen skjer med 6 måneders gjensidig prøvetid. Under prøvetiden gjelder en gjensidig oppsigelsesfrist på 14 dager, regnet fra den dato oppsigelsen ble gitt. Har Arbeidstakeren vært fraværende fra arbeidet i prøvetiden, kan Selskapet før prøvetidens utløp skriftlig forlenge prøvetiden tilsvarende lengden av fraværet. 
Etter prøvetiden kan begge parter si opp ansettelsesforholdet med en gjensidig oppsigelsesfrist på 3 måneder, med mindre lengre oppsigelsesfrist følger av arbeidsmiljøloven. Oppsigelse skal gis skriftlig, og fristen regnes fra utløpet av måneden oppsigelsen fant sted. 
Ved oppsigelse – enten fra Selskapet eller fra Arbeidstakeren – har Selskapet rett til å pålegge Arbeidstakeren å påta seg andre arbeidsoppgaver eller fratre med umiddelbar virkning eller på ethvert etterfølgende tidspunkt i løpet av oppsigelsestiden. Lønn og andre ytelser som Arbeidstakeren har krav på etter Ansettelsesavtalen beholdes til og med utløpet av oppsigelsestiden.  
[bookmark: _Hlk170735006]Ved fratreden, eller på Selskapets forespørsel, skal Arbeidstakeren tilbakelevere alle eiendeler, forretningsdokumentasjon samt all informasjon som tilhører Selskapet uavhengig av lagringsmedium. Dersom Arbeidstakeren har selskapsrelevant informasjon på egne lagringsmedier, skal også dette tilbakeleveres Selskapet og slettes. 
Konkurranserestriksjoner
Konkurranseforbud og kompensasjon 
[bookmark: _Hlk94261307]Arbeidstakeren skal i ansettelsestiden og i en periode på inntil 12 måneder fra utløpet av den avtalte oppsigelsestiden, ikke være direkte eller indirekte involvert i virksomhet som konkurrerer med Selskapets eller Konsernets virksomhet, verken som ansatt, konsulent, styremedlem, rådgiver, investor eller på annen måte.  (Konkurranseforbudet).
Dersom Selskapet gjør Konkurranseforbudet gjeldende, har Arbeidstaker rett til kompensasjon som fastsatt i arbeidsmiljøloven kapittel 14 A (Kompensasjonen). Lovens kompensasjon skal for tiden utgjøre 100 % av Arbeidstakerens arbeidsvederlag opp til 8 G (folketrygdens grunnbeløp), og deretter 70 % av Arbeidstakerens arbeidsvederlag over 8 G. Den totale Kompensasjonen begrenses til 12 G og det gjøres fradrag i Kompensasjonen for annen inntekt i samsvar med arbeidsmiljøloven § 14 A-3. Ved Arbeidstakerens brudd på Konkurranseforbudet, bortfaller Arbeidstakerens rett til Kompensasjonen. Eventuell utbetalt del av Kompensasjon skal uavkortet tilbakebetales til Selskapet.
Kundeforbud
Arbeidstakeren skal i ansettelsestiden og i en periode på inntil 12 måneder fra utløpet av oppsigelsestiden, ikke kontakte Selskapets kunder som Arbeidstakeren har hatt kontakt med eller ansvar for det siste året før redegjørelse gis i henhold til arbeidsmiljøloven § 14 A-4 (Kundeforbudet). 
Partnerforbud
Arbeidstakeren skal i ansettelsestiden og i en periode på inntil 12 måneder regnet fra utløpet av den avtalte oppsigelsesfrist ikke direkte eller indirekte påvirke eller søke å påvirke Selskapets eller Konsernets leverandører, investorer eller andre forretningsforbindelser til helt eller delvis å avslutte eller redusere sitt forretningsforhold eller annet engasjement med Selskapet eller Konsernet (Partnerforbudet).
Rekrutteringsforbud
Arbeidstakeren skal i ansettelsestiden og i en periode på 24 måneder fra utløpet av den avtalte oppsigelsestiden, ikke direkte eller indirekte påvirke eller søke å påvirke ansatte hos Selskapet eller Konsernet, til å tre ut av sitt arbeidsforhold (Rekrutteringsforbudet).
Redegjørelse fra Selskapet
Selskapet skal gi slik redegjørelse for bruk av restriksjoner som angitt i punkt 7 som til enhver tid følger av arbeidsmiljøloven.
Selskapets oppsigelsesadgang
Selskapet kan når som helst ved skriftlig varsel helt eller delvis avslutte Konkurranseforbudet, Kundeforbudet, Partnerforbudet og Rekrutteringsforbudet i tråd med reglene i arbeidsmiljøloven.
Fellesbestemmelser ved mislighold 
[bookmark: _Hlk170741151]Partene er enige om at Arbeidstakerens brudd på klausulene i punkt 7, vil kunne ha alvorlige og betydelige økonomiske konsekvenser for Selskapet og Konsernet. De økonomiske konsekvensene kan være vanskelig å fastsette. Partene er derfor enige om at Arbeidstakeren skal betale erstatning til Selskapet ved brudd på nevnte bestemmelser tilsvarende lønn i oppsigelsestid. Dersom Selskapet kan påvise et høyere økonomisk tap, kan dette tapet kreves dekket. Betaling av erstatning fritar ikke Arbeidstakeren fra forpliktelsene i klausulene i punkt 7. Selskapet er også berettiget til å benytte vanlige rettshåndhevelsesmidler, herunder midlertidig forføyning.
Immaterielle rettigheter 
[bookmark: _Hlk170734926]Alle rettigheter til det Arbeidstakeren skaper eller frembringer i tilknytning til ansettelsesforholdet, eller bidrar til å skape eller frembringe, overdras til Selskapet. Dette omfatter, men er ikke begrenset til, opphavsrettigheter og andre rettigheter etter lov om opphavsrett til åndsverk, herunder retten til endring og videreoverdragelse av slike rettigheter, oppfinnelser, varemerker, domenenavn, forretningskonsepter og know-how. De fravikelige reglene i arbeidstakeroppfinnelsesloven skal ikke gjelde.
Arbeidstakeren skal informere Selskapet om enhver rettighet som kan omfattes av dette punktet, og Arbeidstakeren skal bidra til at Selskapet kan beskytte, registrere, bruke og forbedre rettigheter i henhold til denne avtalen, herunder ved å undertegne erklæringer, dokumenter og tillatelser som Selskapet anser hensiktsmessig og ved å bistå Selskapet ved tvist med tredjeparter om slike rettigheter. 
Arbeidstakeren har ikke rett til å bruke eller utnytte rettigheter som omfattes av dette punktet på annen måte enn i forbindelse med sitt arbeid for Selskapet.
Lønn og andre fordeler som Arbeidstakeren mottar anses som full og endelig godtgjørelse for rettigheter til oppfinnelser som overtas av Selskapet.
Taushetsplikt 
Arbeidstakeren forplikter seg til å holde hemmelig og til å behandle konfidensielt all informasjon Arbeidstakeren får tilgang til gjennom sitt arbeid hos Selskapet. Taushetsplikten gjelder også etter at ansettelsesforholdet er opphørt. Arbeidstakeren skal aktivt forhindre at andre får tilgang til konfidensiell informasjon. 
Som konfidensiell informasjon regnes blant annet forretningshemmeligheter, informasjon om produkter og tjenester, produktdokumentasjon, kildekoder, applikasjoner, produktidéer, samarbeidsformer, interne og eksterne markedsføringstiltak, all informasjon om kunder og leverandører og andre samarbeidende parter, salgstall og betingelser, forretningsstrategi, og enhver annen informasjon om Selskapet, Konsernet og øvrige selskap som Selskapet har økonomisk interesse i, som kan være av betydning å hemmeligholde av konkurransemessige årsaker, hensynet til god drift av virksomheten og hensynet til å unngå å påføre virksomheten skade. 
Dersom Arbeidstakeren er i tvil om opplysninger er omfattet av taushetsplikten, plikter Arbeidstakeren å avklare dette med Selskapet.
Personvern
For å kunne administrere Arbeidstakerens ansettelsesforhold må Selskapet behandle visse personopplysninger om Arbeidstakeren. Informasjon om hvilke opplysninger som behandles, hvordan dette gjøres og hvilke rettigheter Arbeidstakeren har i denne sammenheng, er beskrevet i Selskapets til enhver tid gjeldende personvernerklæring. 
Diverse 
Denne Ansettelsesavtalen trer i kraft med virkning fra signeringsdato og erstatter alle tidligere muntlige og skriftlige avtaler mellom Arbeidstakeren og Selskapet i anledning ansettelsesforholdet. 
Partene er enige om at Ansettelsesavtalen skal justeres/endres ved eventuelle nye ufravikelige regler for ansettelsesforholdet. Hvis det er flere alternativer, skal det velges det som nærmest samsvarer det som følger av ansettelsesavtalen.
Alle tvister i tilknytning til denne Ansettelsesavtalen er underlagt norsk rett, med sted tingrett som eksklusivt verneting. 

Vedlegg 1: Informasjonsvedlegg 







Vedlegg 1
INFORMASJONSVEDLEGG

Innledning
Dette vedlegget (Informasjonsvedlegget) inneholder en beskrivelse av ordninger som gjelder når Ansettelsesavtalen trer i kraft og har som formål å oppfylle informasjonskravene i henhold til arbeidsmiljøloven § 14-6. Informasjonen som gis skal ikke innebære individuelle rettigheter for Arbeidstakeren. Skjer det endringer i ordningene, vil Selskapet orientere om dette.
Ved motstrid mellom innholdet i Ansettelsesavtalen og Informasjonsvedlegget, skal Ansettelsesavtalen gis forrang. Med mindre annet fremgår, skal begreper og definisjoner i Informasjonsvedlegget ha samme betydning som i Ansettelsesavtalen. 
Rutiner for lønnsutbetaling og ferie 
Lønnen utbetales månedlig til Arbeidstakerens bankkonto med 1/12 på Selskapets fastsatte ordinære lønningsdag, for tiden normalt den 20. hver måned. Det utbetales ikke lønn ved ferieavvikling, men feriepenger. For tiden utbetales opptjente feriepenger i juni hvert år. 
Arbeidstakeren har rett til ferie og feriegodtgjørelse i henhold til ferieloven. Selskapet praktiserer for tiden 5 uker betalt ferie forutsatt full opptjening. Arbeidstakere over 60 år har en ekstra ferieuke. Tidspunkt for ferie skal fastsettes i samsvar med ferielovens regler.
Tilleggsytelser
Arbeidstakeren er berettiget til tilleggsytelser i tråd med Selskapets til enhver tid gjeldende ordninger. Selskapets ordninger kan endres og avvikles ensidig av Selskapet. 
For tiden praktiserer Selskapet følgende ordninger:  
[bookmark: _Hlk170725468]Sett inn overordnet angivelse av eventuelle tilleggsytelser som Selskapet praktiserer, for eksempel mobiltelefon, bredbånd, firmabil mv.
Bonus. Selskapet kan fritt bestemme om bonus skal tildeles det enkelte år og at bonusordningen skal endres eller avvikles. 
Pensjon, forsikring og sosiale ytelser 
Arbeidstakeren vil ved oppstart av arbeidsforholdet bli meldt inn i Selskapets innskuddsbaserte pensjonsordning hos navn på forsikringsselskap. Nærmere informasjon om den til enhver tid gjeldende pensjonsordning finnes på Selskapets intranett. Pensjonsordningen kan endres av Selskapet, men uten at allerede opptjente pensjonsrettigheter berøres.
Aldersgrensen i Selskapet er for tiden 72 år. 
Selskapet har tegnet yrkesskadeforsikring med navn på forsikringsselskap. Nærmere informasjon om forsikringen finnes på Selskapets intranett og i yrkesskadeforsikringsloven. 
For tiden har Selskapet tegnet disse personalforsikringene: 
[bookmark: _Hlk176371861]Legg inn forsikring (f.eks. reiseforsikring, eventuelt gruppeliv, helse mv.) og leverandør 
Legg inn forsikring (f.eks. reiseforsikring, eventuelt gruppeliv, helse mv.) og leverandør 
Forsikringen(e) kan ensidig endres eller sies opp av Selskapet. Nærmere informasjon om forsikringen(e) finnes på Selskapets intranett.
Ved egen sykdom, graviditet, fødsel, adopsjon eller barns sykdom, har Arbeidstakeren rett til ulike ytelser regulert av arbeidsmiljøloven kapittel 12 og folketrygdloven kapittel IV og V.
For tiden betaler Selskapet full lønn under sykdom, forutsatt at Arbeidstakeren har rett til sykepenger fra NAV. Det samme gjelder ved rett til ytelser fra NAV i forbindelse med graviditet, fødsel og adopsjon tilsvarende dekningsgraden Arbeidstakeren velger fra NAV.  Hvis Selskapet dekker slik lønnsdifferanse, skal Selskapet motta refusjonen fra NAV.
Annen lovbestemt rett til permisjon er regulert i arbeidsmiljøloven kapittel 12. Ved behov ut over dette har Arbeidstakeren mulighet til å søke om velferdspermisjon med eller uten lønn. Selskapets retningslinjer for slik permisjon er tilgjengelig på Selskapets intranett.  
[bookmark: _Hlk176372253]For tiden praktiseres følgende øvrige ordninger: 
•	for fri med lønn: Legg inn f.eks. øvrige permisjonsrettigheter med lønn, fri med lønn til utdanning, permisjon med lønn ved omsorg for barn/annen nær familie med lønn ut over lovens regler, mv.
•	Eventuell rett til kompetanseutvikling som arbeidsgiver tilbyr
Fremgangsmåten ved opphør av arbeidsforhold
Før Selskapet eventuelt beslutter oppsigelse eller avskjed skal det så langt det er praktisk mulig gjennomføres drøftingsmøte slik dette er beskrevet i arbeidsmiljøloven § 15-1. Hvis oppsigelsen er en del av en masseoppsigelse som ledd i en nedbemanningsprosess, skal også drøftingsmøter med tillitsvalgte gjennomføres, jf. arbeidsmiljøloven § 15-2. 
Ved oppsigelse eller avskjed fra Selskapet skal oppsigelsesbrev leveres til Arbeidstakeren personlig eller sendes til den e-postadressen som Arbeidstakeren har oppgitt. Oppsigelse eller avskjed skal inneholde den informasjonen som er pålagt etter arbeidsmiljøloven § 15-4. 
Tariffavtale(r)  
Arbeidsforholdet reguleres av følgende tariffavtale: 
Navn på tariffavtale med parter

